Friend Zone ระวัง..สิ้นสุดทางเพื่อน (2562)

✨🌟  **Friend Zone ระวัง..สิ้นสุดทางเพื่อน (2562)**

* **ประเภท :** **Comedy / Romance**
* **ผู้กำกับ :** ชยนพ บุญประกอบ
* **บทภาพยนตร์ :** ชยนพ บุญประกอบ, ทศพล ทิพย์ทินกร, ภัทรนาถ พิบูลย์สวัสดิ์
* **กำกับภาพ :** กิตติวัฒน์ เสมรัตต์
* **ลำดับภาพ :** ปนายุ คุณวัลลี
* **ดนตรีประกอบ :** หัวลำโพงริดดิม
* **ควบคุมงานสร้าง :** จิระ มะลิกุล, วรรณฤดี พงษ์สิทธิศักดิ์
* **อำนวยการสร้าง :** จินา โอสถศิลป์, บุษบา ดาวเรือง, ไพบูลย์ ดำรงชัยธรรม
* **บริษัทผู้สร้าง / จัดจำหน่าย :**  จีดีเอช ห้าห้าเก้า, จอกว้างฟิล์ม
* **วันที่เข้าฉาย :** 14 กุมภาพันธ์ 2562
* **ระบบถ่ายทำ :** ภาพยนตร์สี เสียง ดิจิทัล-DCP

## **เรื่องย่อ**

*กฎของ "เพื่อนกิน" ห้ามอินจนอยากกินกันเอง*
*กฎของ "เพื่อนนอน" ห้ามงอนถ้าเพื่อนจะนอนกับใคร*
ปาล์ม (ณภัทร เสียงสมบุญ) และ กิ๊ง (พิมพ์ชนก ลือวิเศษไพบูลย์) เป็นเพื่อนสนิทกันมากว่า 10 ปี ปาล์มเคยพยายามจะสารภาพรักกับกิ๊งไปตอนเรียนมัธยมปลาย แต่ถูกปฏิเสธ นับแต่วันนั้นทั้งคู่ก็เป็นยิ่งกว่าเพื่อนสนิท ไม่ว่ากิ๊งจะมีปัญหาเรื่องหัวใจเมื่อใดปาล์มก็จะรับรู้และคอยด่าคอยเตือนสติอยู่เสมอ จนถึงปัจจุบันเมื่อกิ๊งมีปัญหากับแฟนคนล่าสุด จู่ๆกิ๊งก็ถามปาล์มขึ้นมาว่า “แกเคยคิดไหม... ถ้าเราสองคนเป็นแฟนกันจะเป็นยังไง” ทันใดนั้น สัญญาณเตือนภัยในใจปาล์มก็ดังขึ้นถี่ๆ เพราะปาล์มรู้ดีว่านี่คือโอกาสครั้งสำคัญที่เขาจะได้ออกจาก FRIEND ZONE เพียงแต่เขาไม่รู้ว่าการออกไปครั้งนี้ จะทำให้เขาได้เริ่มต้นทางแฟน หรือสิ้นสุดทางเพื่อนกับกิ๊งกันแน่!!!

## **นักแสดง**

### **นักแสดงสมทบ-รับเชิญ :**

* **ธนพร แวกประยูร**
* **ปาณิสรา อารยะสกุล – พี่จุ๊**
* **ณัฐรัตน์ นพรัตยาภรณ์ – เพื่อนสนิทของหนุ่มตี๋**
* **พัชรา ทับทอง – แอร์โฮสเตสเพื่อนของปาล์ม**
* **ปวีณ์สุดา จันทร์เกษ – ปูเป้**
* **อรพรรณ อาจสมรรถ – เจ้าสาว**
* **จิระ มะลิกุล – นักท่องเที่ยวบนรถทัวร์**
* **พัชราภรณ์ หิตะนันท์ – ครูธุรการ**
* **เนมวี – พนักงานโรงแรม**
* **Namfon Indee**
* **Claudia Barretto**
* **Chi Pu**
* **เมิง เจีย**
* **Joyce Chu**
* **Laura Mam**
* **Audrey Tapiheru**
* **Cantika Abigail**
* **Phyu Phyu Kyaw Thein**

## **Image Gallery & วีดีโอ**

* **ดูเพิ่มเติมที่ : [1] [2] [3] [4] [5] [6] [7]**

* วีดีโอ 1
* วีดีโอ 2
* Spoil
* Image Gallery

## **เกร็ด**

* ในปี 2558 เก้ง-จิระ มะลิกุล และ วรรณ-วรรณฤดี พงษ์สิทธิศักดิ์ โปรดิวเซอร์ของบริษัทจีดีเอชได้เปิดการฝึกงานเขียนบท หมู-ชยนพ บุญประกอบ เห็นโอกาสจึงขอลงสมัครไปฝึกเขียนบทด้วย วันหนึ่ง ชยนพได้นำเรื่องราวเฟรนด์โซนจากเรื่องจริงของตัวเองมาเป็นการบ้านไปส่งให้จิระ ซึ่งจิระชอบงานของชยนพมาก จึงขอให้ชยนพเอาไปสร้างเป็นภาพยนตร์อย่างเป็นทางการ

* ในตอนแรก ชยนพได้เรียกให้ แตง-ภัทรนาถ พิบูลย์สวัสดิ์ นักเขียนบทหน้าใหม่มาร่วมเขียนบทด้วย ซึ่งทั้งคู่ได้นำการบ้านบทความของชยนพมาเป็นโครงเรื่อง ผ่านไปเป็นเวลา 2 เดือน เป็ด-ทศพล ทิพย์ทินกร นักเขียนบทที่เคยร่วมเขียนบทให้ภาพยนตร์ของชยนพมาแล้วในเรื่อง *SuckSeed ห่วยขั้นเทพ (2554)* และ *เมย์ไหน..ไฟแรงเฟร่อ (2558)* ก็ได้มาร่วมเขียนบทด้วย ทำให้ภาพยนตร์เรื่องนี้กลายเป็นภาพยนตร์เรื่องที่ 3 ที่ชยนพและทศพลช่วยกันเขียนบท และบทภาพยนตร์ก็เสร็จสมบูรณ์หลังจากเริ่มเขียนกันไปเป็นเวลา 11 เดือน

* สำหรับเพลงบรรเลง ทางค่ายได้หัวลำโพงริดดิมมาทำเพลงประกอบให้ภาพยนตร์อีกครั้ง โดยมี วิชญ์ วัฒนศัพท์ เป็นผู้แต่งทำนองทั้งหมด

* **Before Friend Zone** เป็นภาพยนตร์สั้นดำเนินเรื่องก่อนเหตุการณ์ในภาพยนตร์หลัก ว่าด้วยเรื่องราวของชายหนุ่มที่กำลังจะสารภาพรักเพื่อนชายอีกคนผ่านฮาร์ดดิสก์ กำกับโดย ฐิติพงศ์ เกิดทองทวี นำแสดงโดย สุขพัฒน์ โล่ห์วัชรินทร์ และ อารักษ์ อมรศุภศิริ โดยภาพยนตร์สั้นเรื่องนี้ได้เข้าฉายในโรงภาพยนตร์ที่ร่วมรายการชั่วคราวตั้งแต่วันที่ 14 มีนาคม พ.ศ. 2562 และปล่อยลงสื่อออนไลน์ในวันที่ 21 เดือนและปีเดียวกัน

## **รางวัล**

* **เทศกาลภาพยนตร์ The 59th Asia Pacific Film Festival Film**
	+ Best Art Director (พัชร เลิศไกร)

* **เทศกาลภาพยนตร์เอเชียเมือง Vic แคว้นคาตาโลเนีย ประเทศสเปน 2020**
	+ Special Mention of the Jury